《九日与倪宗正祝鸣和登观星台》
明代·郑善夫

秋尽繁阴苦不开，散愁无计一登台。日边阊阖红云动，塞上风沙白鸟来。

秦分正当秋气盛，雁门未见玉音回。百年与尔同羁旅，九日徒歌黄竹哀。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。